钦定古今图书集成/历象汇编/历法典/第063卷 > 图
## 钦定古今图书集成/历象汇编/历法典/第063卷 > 图

固巳捷若指掌矣再欲察日食在九十度限东若西亦得两法一以黄道在正午度推九十度距午左右何若则以定朔所得太阳躔度较先所得在正午黄道度即得太阳在九十度限东西何方如依甲乙丁斜三角形以升度求乙丁

弧必得何度？在乙？〈子午圈交黄道之处〉使星纪宫初度或《鹑首》
初度在乙，乃为正九十度。此外则以食时按极出地
度求之。盖北极高过二十三度三十一分，凡自《星纪》
初度至鹑首初度，黄道度在午者，必九十度偏东；自
鹑首至《星纪》黄道度在午者，反为九十度偏西而距
午最远者，则在大火宫或元枵宫，随极高低不一，亦
随宫度各处不一也。试以极高二十四度，则九十度
限距午最远，特一十五度耳。极高四十度，则九十度
限能距午二十四度。馀宫度在九十度，限亦距午渐
近。因而推日食在九十度之或东或西，较较不爽也。
又一法，以黄道交高弧角求之，更准。盖本角向子午
圈者，在午前为锐角，午后为钝角，则食必在九十度
之东。若本角午前为钝角，午后为锐角，则食必在九
十度之西，如此可免再求矣。

《求视会复算视差之故》第三。〈凡三章。〉

日食与九十度相近，则太阴之偏东西不多，所得时
差于本食之实时不甚相远，可免复求东西差。倘所
食远距九十度之限，则太阴偏左偏右。〈左右即东西〉者必多，而能变其实行以为视行，使不再三考求，何从而
知？故必先算太阴之视差，化之为时差，次求其视行
与太阳实相距若干，则用以推东西差，可得食甚。至
若初亏、复圆，总不外太阴之视行而得之。此推步日
食者，所以复算视差。

求太阴视行

定太阴东西差，须得其与太阳相会之实度，应先〈如在
九十度东〉应后。〈在九十度西〉“乃使太阴实行”，即从自行可得，则
或二十八分一小时，或三十○分，或三十三分有奇。

因最高、最庳，中距不等故。

以三率法推其度差，则相应几何时刻，因与定朔加
减之，其所得时，亦可于真视会不远。但先后会之度
差，必以太阴实行为主。然因视差，故每每移其本实
行，故以实行求时差多谬，而以视行求之，乃准矣。法
曰：日食在九十度东，则较定朔前一小时。食在九十
度西，则较定朔后一小时。复求东西差，以两差不等
之分秒，或加或减于太阴一小时，因以实行得其视
行。若次得之东西差，大于先得之东西差，其两差不
等之数为减。若次得之差数小于先得数，则两差不
等之数为加。乃得太阴一小时视行也。或不用一小
时，先于定朔算东西差，而以实行化为时差，或加或
减于本时，得视会。又以视会与定朔相去不拘若干，
惟于此时再求东西差两差不等之数，依前法加减
之，必得太阴视行时差。因以复算真时差。

假如崇祯四年辛未十月，定朔在辛丑，日未初八分
四十○秒，此时顺天府得东西差三分五十○秒，太
阴一小时实行为三十三分二十○秒，以此算得六
分五十四秒，为时差。因食在九十度东，故减。得未初
○一分四十六秒，即相近视会时也。次升度先在正
午。自春分起为二百二十六度二十五分四十○秒，
因时差宜减一度四十三分，则以馀升度。查本表得
躔度在正午者为大火宫一十七度一十二分，算得
九十度。在午西离二十三度三十五分，比日月距午
更远七度四十四分三十八秒。又以太阳高三十六
度一十四分，算得高弧交黄道角八十四度一十七
分。则以馀角复得东西差四分五十○秒两差不等
之数为○一分，因后得之，差大，故先得差。内减一分，
实得○二分五十○秒，为太阴过太阳之视行也。前
时差○六分五十四秒，今以三率法，依本视行，得前
东西差○三分五十○秒，应九分一十九秒，为真时
差。因减，故算得视会在午正三刻一十四分二十一
秒。〈一十五分为一刻〉

考真时差

“真时差者，为太阴视行。”反复推求，再三加减，吻与视
会相合者也。欲更考其实，须算太阴实距太阳几何。
若所得分数与太阴所当视会之东西差等，则所得
视会亦准。若微有不等，则以不等之分数化为时。依
两曜实相距之分数较之，视差或大或小，依法加减
于前。视会如距度大，日食在九十度东，则时差为加；
食在九十度西，则时差为减。如距度小，则九十度东
宜减，九十度西宜加，分秒内可得其准也。因此再求
东西差，而以本视会时，复求九十度限与其距天顶
及距太阳度。因以本高弧及高弧交黄道角，复算视
差如前。假如得真时差九分一十九秒。何以知其然
也？因减时九十度，略在前，即寿星宫二十三度○六
分，距天顶五十三度四十○分，距午二十三度三十
一分，较太阳复西去○八度二十一分，算得高弧三
十六度三十四分，交角八十三度四十五分。推东西
差○五分一十三秒。故以三率法，用太阴实行三十
三分二十○秒一小时，以真时差得五分一十○秒，
为太阴实距太阳分数，见其与才得之东西差相等，
则前时之时差亦准。若未等，则求所差分数，如前东
西差三分五十○秒，得九分一十九秒，为时差。此不
等之三秒，亦得七秒。依前法，视会内应减实，得午正
三刻一十四分一十四秒，乃真视会也。

求初亏、复圆，俱依《视差》算。

凡算月食，推初亏、复圆，先以开方求其自初亏至食
甚所行之度分若干，又自食甚至复圆所行之度分
亦若干，故所推食甚前后时刻，大约相等。算日食则
不然，虽太阴在食甚前后，所行度数相等，而所应之
时刻鲜有不参差者。盖视差能变实行为视行，有前
得之时较后得为多，亦有后得之时较前得为多。此